Diari Oficial de la Generalitat Valenciana


Sumari del DOGV 8695, del 11-12-2019 (2019/11913)

RESOLUCIÓ de 20 de novembre de 2019, del director general de LABORA Servei Valencià d'Ocupació i Formació, per la qual es dona publicitat a l'alteració de la distribució estimativa prevista en la Resolució de 31 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el Programa de foment d'ocupació per a la contractació de persones desocupades pertanyents a col·lectius desfavorits.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11842


Data del document
:   20-11-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de novembre de 2019, del director general de LABORA Servei Valencià d'Ocupació i Formació, per la qual es dona publicitat a l'alteració de la distribució estimativa prevista en la Resolució de 31 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el Programa de foment d'ocupació per a la contractació de persones desocupades pertanyents a col·lectius desfavorits. [2019/11511]  
En el Diari Oficial de la Generalitat Valenciana de 6 de juny de 2019 es va publicar la Resolució de 31 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el Programa de foment d'ocupació per a la contractació de persones desocupades pertanyents a col·lectius desfavorits. L'apartat primer de la part dispositiva de la resolució estableix que aquestes subvencions es finançaran a càrrec del capítol 4, codi de línia S7979000, del subprograma 322.51, Foment d'ocupació, per un import global màxim d'1.000.000 d'euros, fons procedents del Servei Públic d'Ocupació Estatal, amb la següent distribució provincial estimativa:  
  
Alacant: 403.000 euros  
Castelló: 107.000 euros.  
València: 490.000 euros.  
  
Una vegada finalitzat el termini de presentació de sol·licituds, l'import de les sol·licituds presentades a la província de València que compleixen les condicions per a rebre la subvenció supera la dotació estimativa inicial. Atés que hi ha sobrant en la dotació estimativa de les províncies d'Alacant i Castelló (on no consta la presentació de sol·licituds que complisquen les condicions exigides), i en aplicació del punt 4 de l'apartat primer de la part dispositiva de la Resolució de 31 de maig de 2019, pertoca alterar la distribució estimativa prevista en aquesta a fi d'atendre la totalitat de sol·licituds presentades.  
En virtut del que s'ha exposat, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, resolc:  
  
Primer  
Alterar la distribució estimativa de la dotació establida en la Resolució de 31 de maig de 2019, del director general de LABORA Servei Valencià d'Ocupació i Formació, per la qual es convoca per a l'exercici 2019 el Programa de foment d'ocupació per a la contractació de persones desocupades pertanyents a col·lectius desfavorits, segons s'indica a continuació:  
  
Distribució estimativa inicial:  
Alacant: 403.000 euros  
Castelló: 107.000 euros.  
València: 490.000 euros.  
  
Distribució final:  
Alacant: 0 euros  
Castelló: 0 euros.  
València: 1.000.000 euros.  
  
Segon  
Aquesta alteració de la distribució de la dotació no implica l'obertura de termini per a presentar noves sol·licituds ni l'inici d'un nou còmput de termini per a resoldre.  
  
Tercer  
Sense perjudici de la publicació en el Diari Oficial de la Generalitat Valenciana, aquesta resolució produirà efectes des de la data en què es dicta.  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 20 de novembre de 2019.- El director general de LABORA Servei Valencià d'Ocupació i Formació: Enric Nomdedéu Biosca.